title: Nicoya gazaxo
text: Chorotega sane va betara va nelkon alkafa rietoda is yamba koplekuyud, i va pilkovon trocaday lize isteamerikaf fum is lorik dum Tezcatlipoca, Quetzalcóatl is Xipe Totec toz awiyid isen ivamufa dopewa zo tuyavayad.  Selt ke Nicoya loeke loeke vanpir ardilkoraf isen seltafa amidaca laumayad. Wida gan gazik is okilafa lospa zo gaded is alkaf runt tupoawer. Ayikafa wetara is migafa ayiktoruca zo koplekud, rape isteamerikafa tamecorara. Oksifa raba don lay biayan kan benevaf kuld voneweper.  Kazafa skedara va sanelia ke Salvadora is Ondura is Guatemala is Mexika loeke tunoalawed. Trocadayxa ke Nicoya nijud karolan moorten warzeks nope duga is azonara.  Favera va fiptaf barnugek ke metate muka tuzolonawer.